בפעם השלישית עליתי על הבעיה של מופז, זו פשוט בעיה מושגית, הוא החליף בין הכן והלא.
לפני שעבר לקדימה, הוא הצהיר שבית פוליטי לא עוזבים. הוא התכוון שבית פוליטי כן עוזבים.
הוא הודיע שהוא פורש מהחיים הפוליטיים והתכוון שהוא לא פורש מהחיים הפוליטיים.
הוא גם אמר שאין לו כוונה לערער על תוצאות הבחירות במפלגת מיזם העיסקי "קדימה". מן הסתם הוא התכוון לספר על הכוונה להגיש ערעור.
בפעם הראשונה, ואפילו בשניה, אפשר היה לחשוב שמדובר בפוליטיקאי לא עיקבי שמילתו אינה שווה את האוויר שבוזבז על אמירתה. אחרי הפעם השלישית זה כבר ברור, אפשר לסמוך על המילה שלו, צריך רק להחליף את הכן והלא.
רגע של אימה בסוף השבוע: ההבנה הפתאומית שהסיכוי שראש ממשלתנו הכושל יוחלף בידי שאול מופז אינה כה זניח כפי שחשבתי.
אפילו ביבי/ברק מתחיל להיראות יותר טוב.